2015. gada 1. jūlijā Rīkojums Nr. 349

Rīgā (prot. Nr. 30 6. §)

**Par valsts nekustamo īpašumu pārdošanu**

1. Saskaņā ar Publiskas personas mantas atsavināšanas likuma 4. panta pirmo un otro daļu un 5. panta pirmo daļu atļaut valsts akciju sabiedrībai "Valsts nekustamie īpašumi" pārdot izsolē šādus valsts nekustamos īpašumus, kas ierakstīti zemesgrāmatā uz valsts vārda Zemkopības ministrijas personā:

1.1. nekustamo īpašumu (nekustamā īpašuma kadastra Nr. 6801 003 0217) – zemes vienību 3189 m2 platībā (zemes vienības kadastra apzīmējums 6801 003 0203) un būvi (būves kadastra apzīmējums 6801 003 0217 002) – Rūpniecības ielā 1C, Ludzā, Ludzas novadā;

1.2. nekustamo īpašumu (nekustamā īpašuma kadastra Nr. 6801 003 0142) – zemes vienību 3149 m2 platībā (zemes vienības kadastra apzīmējums 6801 003 0142) un būvi (būves kadastra apzīmējums 6801 003 0142 001) – Rūpniecības ielā 1, Ludzā, Ludzas novadā.

2. Pircējs par valsts nekustamajiem īpašumiem maksā *euro*.

3. Zemkopības ministrijai nodot pircējam šā rīkojuma 1. punktā minētos valsts nekustamos īpašumus 30 dienu laikā no pirkuma līguma noslēgšanas dienas, sastādot attiecīgu pieņemšanas un nodošanas aktu.

Ministru prezidente Laimdota Straujuma

Finanšu ministrs Jānis Reirs